A 18. században, valamint a 19. század elején a bölcsőt a helyiek nagy becsben tartották és a származására vonatkozó hagyományt, miszerint V. Henriké lett volna, általánosan elfogadták. Magántulajdonban volt, ám gyakran megmutatták érdeklődő látogatóknak. 1839-ben állítólag a brislingtoni (Bristol része) George Weare Braikenridge régiség-kereskedő tulajdona volt, aki állítólag harminc fontért vásárolta. 1872-ben a bölcső, V. Henrik páncéljával együtt (amelyet a hagyományok szerint az azincourt-i csatában viselt) a Troy House-ban volt kiállítva, Mitchel Troyban. Erről a monmouthi William Watkins Old, a Royal Historical Society tagja tett említést 1876-ban.